open-index/open-wikipedia-markdown huggingface dataset:
Sonic Debris

**Sonic Debris** er et norsk progressivt hardrock-band, dannet i 1996. Bandets første album, *Velvet Thorns* ble gitt ut på det nederlandske plateselskapet DVS Records i 2000. Etter å ha spilt en rekke konserter i Norge, Sverige og Nederland, inkludert ProgPower-festivalen, bestemte bandet seg for å ta en pause for å fokusere på andre prosjekter.

Bandet ble gjenforent i 2007 med to nye bandmedlemmer, Jan Roger Sletta (ex-Surferosa) og Daniel Marken (ex-Dunderbeist). I løpet av 2008 ble 10 nye låter spilt inn i Hamar Recordings, og senere mikset på Room 13 av Alex Møklebust (Seigmen / Zeromancer). Albumet *Day for Night* ble utgitt i september 2010, og musikken kan betegnes som elektro-hardrock. Noen av inspirasjonskilder for bandets medlemmer er blant andre NIN, Marillion, Missing Persons, Depeche Mode og Queensrÿche.

## Medlemmer
*Rune Sørheim – vokal
*Tommy Nilsen – gitar
*Daniel Marken – keyboard
*Knut Bergaust – bass
*Jan Roger Sletta – trommer

## Tidligere medlemmer
* Per Morten Bergseth - trommer (1996- 2002)
*Jan Petter Ringvold - synthesizer, keyboard, vokal (1996 - 2002)
* Per Eivind Knudsen - vokal ( 2002 )

## Diskografi
Studioalbum:
*2000 *Velvet Thorns*
*2010 *Day for Night*

## Eksterne lenker
* 
*
Knut M. Olsen

**Knut Magnus Olsen** (født 1954) er en norsk politiker (Sp). Han har siden 2010 vært partiets generalsekretær og sekretariatsleder for stortingsgruppen. Han ble i 2017 gjenvalgt som generalsekretær for en periode på 4 år. Han er oppvokst i Akershus og flyttet som voksen til Jølster. Han har befalsutdanning og har økonomiutdanning fra BI, og er bonde. Han har også hatt lederstilling hos bilforhandler Harald A. Møller. Han var medlem av kommunestyret i Jølster 1991–1995 og fra 1995 til 2011 var han medlem av fylkestinget i Sogn og Fjordane.

Olsen var i perioden 2005–2013 vararepresentant til Stortinget for Sogn og Fjordane. Han møtte på Stortinget i 291 dager.

## Referanser


## Eksterne lenker
* 
*
Bedelpasset

**Bedelpasset** er et fjellpass gjennom Tian Shan-fjellene mellom Kirgisistan og den autonome region Xinjiang i Folkerepublikken Kina. Det ligger på 4200 meters høyde.

Dette passet har historisk vært en av de mest trafikkerte alternativene for Silkeveien gjennom fjellene. 

## Litteratur
*Tian-Shan entry in "LoveToKnow 1911 Encyclopedia"
*Transboundary Chu Atlas
*Celestial Mountains Tour Company
William Howard Stein

**William Howard Stein** (født 25. juni 1911 i New York City, New York, død 2. februar 1980 på samme sted)  var en amerikansk biokjemiker.  Han mottok Nobelprisen i kjemi i 1972, sammen med Stanford Moore, for deres bidrag til forståelsen  av sammenhengen mellom kjemisk struktur og katalytisk  aktivitet i det aktive senteret av ribonuklease molekyler.

## Referanser


## Eksterne lenker
Wupasset

**Wupasset** (tradisjonell kinesisk: 武關, forenklet kinesisk: 武关, pinyin: *Wǔguān*) er et fjellpass i fylket Danfeng i prefekturet Shangluo i provinsen Shaanxi i Folkerepublikken Kina. 

Det spilte en stor militære rolle under antikkens kinesiske historie. Da var det ett av de fire strategiske fjellpass langs staten Qins sørgrense.
Qin (stat)

**Qin** (kinesisk: 秦, pinyin: *Qín*, Wade-Giles: *Ch'in*; 778-207 f.Kr.) var en kinesisk selvstendig føydalstat i Vår- og høstannalenes tid og De stridende staters tid i Kinas historie. 

Den ble mot slutten av perioden en av de syv siste dominerende statene, og nedkjempet etterhvert alle sine rivaler. Den forente det gamle Kina, og fra 221 f.Kr. omtales det forente riket som Qin-dynastiet.

## Litteratur
* Mark Edward Lewis: *The Early Chinese Empires: Qin and Han*. Belknap Press 2007. ISBN 978-0-674-02477-9.
* Chris J. Peers: *Ancient Chinese Armies: 1500 B.C.-200 B.C.*, Osprey 1990. 
* Denis Twitchett og Michael Loewe (utg.): *The Cambridge History of China. Volume 1: The Ch'in and Han Empires, 221 BC–AD 220*. Cambridge University Press, Cambridge u.a. 1986.
* Heinz Wilhelm Kempgen: *Zur Geldgeschichte des Staates Qin*, PS VERLAG 2007.

## Eksterne lenker
* The Cruelest Army -- The Army of the Qin State
Gertrud av Sachsen og Bayern

:*For den eldre Gertrud, regent i grevskapet Holland, se [[Gertrud av Sachsen]].*

**Gertrud av Sachsen og Bayern** (født ca. 1154, død 1197) var datter av Henrik Løve av Sachsen og Bayern og Klementia av Zähringen.

Gertrud var hertuginne av Schwaben og dronning av Danmark. Hun ble giftet bort første gang til hertug Frederik IV av Schwaben da hun var 12 år gammel. Hun ble enke allerede året etter. Da hun var 17 ble hun giftet bort til Knut VI av Danmark Valdemarsson.

Begravet i Væ kirke i Skåne.

## Referanser


## Kilder
* Heiberg, Steffen: *Danske dronninger i tusind år*, København : Gyldendal, 3.utg. 2004, ISBN 87-02029-46-4, s.26–27
Elisabeth Shue

**Elisabeth Judson Shue** (født 1963) er en amerikansk skuespiller. Hun har hatt sentrale roller i filmer som blant annet *[[The Karate Kid – sannhetens øyeblikk|Karate Kid]]* (1984), ''Cocktail'' (1988), ''Tilbake til fremtiden II'' (1989) og  *[[Adjø Las Vegas]]* (1995).

Hennes yngre bror, Andrew Shue, er også skuespiller.


Elisabeth Shue in February 2006.jpg|Elisabeth Shue i februar 2006.
LisaShueJI1.jpg|Elisabeth Shue i 2007.


## Filmografi

## Referanser


## Eksterne lenker
* 
*
Henry Akpenamawu Kofi Wampah

Dr. **Henry Akpenamawu Kofi Wampah** er en ghanesisk økonom, som fra 2012 til 2016 var sentralbanksjef for Ghanas bank. Før dette var han første visesentralbanksjef.  

Han er gift og har seks barn. 

## Utdanning og yrkeskarriere
Utdanningsmessig har han en B.A. (Hons) i økonomi og statistikk fra University of Ghana i Legon fra 1977. Etter dette har han en mastergrad og en Ph.D (1986) fra McGill University.  

Han begynte å jobbe i sentralbanken første gang i 1986, og han var leder for forskningsavdelingen der fra 1996 til 2001. Mens han har jobbet i sentralbanken har han også jobbet for IMF. I 2001 ble han lånt ut til West African Monetary Institute (WAMI), der han var direktør for avdelingen for forskning og statistikk. Her jobbet han med programmet West African Monetary Zone (WAMZ), med å forberede medlemslandene (Gambia, Ghana, Guinea, Nigeria og Sierra Leone) på en valutaunion. 

I 2009 kom han tilbake til sentralbanken, da han ble utnevnt til første visesentralbanksjef 16. mai. Denne stillingen hadde han fram til 2012, da han i august midlertid overtok stillingen som sentralbanksjef, da daværende sentralbanksjef Kwesi Bekoe Amissah-Arthur ble utnevnt til Ghanas visepresident. Wampah ble formelt utnevnt til sentralbanksjef i april 2013. 

Han trakk seg som sentralbanksjef i mars 2016. Dette ble av parlamentsmedlem Anthony Akoto Osei forklart med bl.a. dårlig samarbeid mellom Wampah og visepresident Kwesi Amissah-Arthur. Han valgte også å gå av før terminen utløp (5. august) for å gi president John Mahama tid til å finne en ny sentralbanksjef nå, i stedet for under presidentvalgkampen senere i 2016. Det har også vært press på Wampahs avgang etter at hans svigersønn ble arrestert i forbindelse med en narkotikasak. 

Abdul Nashiru Issahaku overtok som sentralbanksjef 1. april 2016. Han kom da fra stillingen som visesentralbanksjef. 

## Referanser
You Got What It Takes

**«You Got What It Takes»** er en amerikansk sang skrevet av Tyran Carlo, Roquel Davis, Gwen Fuqua, Berry Gordy Jr. og Marv Johnson.

Marv Johnson spilte inn sangen. Den ble utgitt på single og på LP-platen *Marvelous Marv Johnson *(United Artists) i 1959.

## Listeplasseringer

## Norsk versjon
Stein Ingebrigtsen har skrevet en norsk tekst. På norsk bærer den tittelen «Er du fornøyd med det».

### Innspilling
Stein & Inger Lise, Terje Fjærns orkester. Utgitt på LP-platen *[[Hello-A]]* (RCA LPNES&nbsp;307) i 1972.

## Referanser
Simon Rønsholm Sandvik

**Simon Rønsholm Sandvik** (født 27. mars 1991 i Molde) er en norsk friidrettsutøver som har konkurret for Molde Olymp, Swept Track Club på Jamaica og det norske friidrettslandslaget. 

I vintersesongen 2011/2012 var han fulltids friidrettsutøver og trente med SWEPT Track Club, Kingston Jamaica. Simon fikk også spalteplass i Jamaicas største avis Jamaica Observer. Etter at han kom tilbake fra Jamaica april 2012 har han konkurrert lite, men Simon har vært trener for løperne i Molde Olymp. 

Simon Rønsholm Sandvik har personlig rekord på 100 meter på 10.60 (+1,5m/s) fra Helsingborg,Øresundsspelen 11.7.2010.  Pers på 200 meter er 21.32 (+2,0 m/s) fra Helsingborg 10.7.2010. Innendørs har Simon pers på 60 meter på 7.01 fra Reykjavik 15.1.2011.
Friidrettssesongen 2010 hadde Simon årsbeste i sin klasse 18/19 år i Norge på distansen 60 meter med tiden 7.11 (-3,8 m/s), Han var også best i sin klasse på 100 meter med tiden 10.60 (+1,5 m/s) og dette var den gang nest best av seniorene i Norge etter Jaysuma Ndure. Samme sesong var Simon Rønsholm Sandvik også nr.2 av seniorene på 200 meter, og best i sin årsklasse med tiden 21.32 (+2,0 m/s)-. Han ble tatt ut til å representere Norge under EM i friidrett 2010 i Barcelona, der han skulle løpe 4 x 100 meter stafett.
Men i et treningsløp for stafettlandslaget på Bislett uka før EM ble han skadd og kunne ikke delta i EM. I juni 2010 representerte han det norske friidrettslandslaget i stafett under EM Super league for landslag i Bergen, der han løp 1.etappe på 4 X 400 meter (40.87). 
Under JR NM i Kristiansand 2011 tok Simon Rønsholm Sandvik sølv på 100 meter på tiden 10,97 (-1,3).

## Referanser


## Eksterne lenker
* Hjemmeside
* Hjemmeside IL Molde-Olymp
Melvin Calvin

**Melvin Calvin** (født 8. april 1911, død 8. januar 1997) var en amerikansk kjemiker. Han fikk Nobelprisen i kjemi i 1961 for hans undersøkelser av planters fotosyntese. Han ble hedret med den britiske Davymedaljen i 1964 og den amerikanske National Medal of Science i 1989.

Calvin er også oppdageren av den såkalte mørkereaksjonen i kloroplastens indre. Prosessen innebærer at karbondioksid omvandres til karbohydrater.

Calvin tok doktorgraden i kjemi ved University of Minnesota i Saint Paul og hadde deretter et opphold hos Michael Polányi i Manchester. Oppholdet i Manchester fikk stor betydning blant annet for Calvins karakteristiske tverrfaglige tilnærming.

## Bakgrunn
Melvin Ellis Calvin ble født 8. april 1911 i St. Paul, Minnesota. Faren Elias Calvin kom fra Kalvaria, Litauen i Det russiske keiserriket, og moren Rose (født Hervitz) Calvin var fra Georgia, Det russiske keiserriket. Melvin Calvin giftet seg med Genevieve Jemtegaard (datter av norske innvandrere til USA) i 1942. Genevieves mor kom fra Flekkefjord. Ekteparet var i Norge i 1950 da Calvin arbeidet ved FFI og IFE.

## Referanser


## Eksterne lenker
* 
*
Anne Kari Eid

**Anne Kari Eid** (1951–2018) var en norsk forfatter og foredragsholder. Hun var utdannet cand.mag. fra Universitetet i Oslo.

Eid er omtalt i boken *Døden nær* av Miriam Lund Knapstad og June Westerveld med fotografier av Martin Slottemo Lyngstad, hvor hun ble fulgt det siste halvannet året hun levde.

## Bibliografi
* *Personlig kvalitet*, Oslo: Fortuna, 1995
* *Presentasjonsteknikk. Forbered, gjennomfør og engasjer!*, Oslo: Fortuna, 1996
* *Personlig kvalitet. Hur du ökar ditt värde som medarbetare och som privatperson*, Uppsala: Konsultförlaget, 1996

## Referanser
Colt Python

**Colt Python** er en revolver i kaliber .357 Magnum, produsert av Colt's Manufacturing Company.

Revolveren ble introdusert i 1955 som produsentens toppmodell, men i 1999 kom det beskjed om at produksjonen skulle stanses. Kun revolvere i begrenset antall på spesialordre ble produsert etter dette, frem til 2005.

Revolveren er double action og er laget på Colts store L-ramme. Den kom først i nikkel og blånert utgave, men førstnevnte ble etter hvert erstattet av en versjon i rustfritt stål. De kom i 2 1/2, 4, 6, og 8 tommers versjon, og en 3 tommers versjon ble også laget i begrenset antall. 6 tommers versjonen var mest populær, og 8 tommers var beregnet for jakt.

## Bilder

File:Flickr - ~Steve Z~ - PYTHON W- BOX.jpg
File:Flickr - ~Steve Z~ - Colt Python 6" Barrel 3.jpg
File:Flickr - ~Steve Z~ - Colt Python1203.jpg
File:Flickr - ~Steve Z~ - Colt Python Target.jpg
File:Python-silhouette.jpg
File:Colt-python-barrel.jpg
File:Flickr - ~Steve Z~ - Colt Python.jpg
File:Flickr - ~Steve Z~ - Colt Python (1).jpg


## Eksterne lenker
*
Karl Ziegler

**Karl Waldemar Ziegler** (født 26. november 1898 i Helsa nær Kassel, død 12. august 1973 i Mülheim an der Ruhr) var en tysk kjemiker. Han ble tildelt Nobelprisen i kjemi sammen med Giulio Natta i 1963. De utviklet Ziegler-Natta-prosessen for polymerisasjon.

## Referanser


## Eksterne lenker
I en sal på lasarettet

**«I en sal på lasarettet»** er en sørgelig gammel svensk sang, hvis nærmere opprinnelse er ukjent. Den bruker dog å betraktes som en skillingsvise. Lapp-Lisa spilte i 1948 inn en versjon med tittelen «I en sal på barnsjukhuset». Maritza Horn tok  i 1978 med sangen på sin LP med skillingsviser, *Jämmer och elände*, med tittelen «Lasarettvisan». Den lå på Svensktoppen i fem uker i perioden 3. juni-1. juli 1979 med en niendeplass som beste resultat.

En versjon med studentorkesteret LiTHE blås fra Linköpings Tekniska Högskola ble utigtt i 2001 på platen *bäst i klas(s)en*. Det som tydelig kjennetegner denne versjonen er storbandsjazz-arrangementet.

## Norsk versjon
Den norske tittelen er «I en sal på hospitalet».

### Innspilling
Helge Borglund. Utgitt på LP-platen *[[Frem fra Glemselen kap. 1]]* (Talent TLS&nbsp;3001) i 1974.

## Referanser
Giulio Natta

**Giulio Natta** (født 26. februar 1903 i Imperia, død 2. mai 1979 i Bergamo) var en italiensk kjemiker. Han ble tildelt Nobelprisen i kjemi sammen med Karl Ziegler i 1963. De utviklet Ziegler-Natta-prosessen for polymerisasjon.

## Referanser


## Eksterne lenker
*
Storøya (Gamvik)

**Storøya** (nordsamisk: *Lákkosuolu*) er ei øy i Gamvik kommune i Finnmark. Storøya ligger i Langfjorden like ved bygda Nervei.
Manfred Eigen

**Manfred Eigen** (født 9. mai 1927 i Bochum, død 6. februar 2019) var en tysk biofysiker, og leder for Max-Planck-Gesellschaft for biofysikalsk kjemi i Göttingen. Han var også æresdoktor ved Braunschweigs tekniske  universitet og var ordfører for Studienstiftung des deutschen Volkes i 1982 til 1993.

Han ble tildelt Nobelprisen i kjemi sammen med Ronald George Wreyford Norrish og George Porter i 1967.

## Referanser


## Eksterne lenker
George Porter

**George Porter**, baron Porter of Luddenham, (født 6. desember 1920 i West Riding i Yorkshire, død 31. august 2002 i Canterbury) var en britisk fotokjemiker. Han ble tildelt Nobelprisen i kjemi sammen med Ronald George Wreyford Norrish og Manfred Eigen i 1967.

Porter fikk et stipendiat for å studere ved University of Leeds der han tok en bachelorgrad i kjemi. Deretter tjenestegjorde han i flåten under andre verdenskrigen. Porter fortsatte så sin utdannelse gjennom å forske ved University of Cambridge under Ronald George Wreyford Norrish, der han innledet samarbeid som skulle føre til at de fikk Nobelprisen.

## Referanser


## Eksterne lenker
* 
*
Mårøya

**Mårøya** er ei øy i Lebesby kommune i Finnmark. Mårøya ligger i Laksefjorden, like nordvest for Mårøyfjorden.

## Referanser
Luis Federico Leloir

**Luis Federico Leloir** (født 6. september 1906 i Paris, død 2. desember 1987 i Buenos Aires) var en argentinsk biokjemiker. Han mottok Nobelprisen i kjemi i 1970.

## Referanser


## Eksterne lenker
Paul Flory

**Paul John Flory** (født 19. juni 1910 i Sterling i Whiteside County i Illinois, død 9. september 1985 i Big Sur, California) var en amerikansk kjemiker. Han mottok Nobelprisen i kjemi i 1974 for forskning rundt fysikalsk kjemi for makromolekyler.

## Referanser


## Eksterne lenker
Max Perutz

**Max Ferdinand Perutz** (født 19. mai 1914 i Wien, død 6. februar 2002 i Cambridge) var en østerriksk-britisk kjemiker og molekylærbiolog. Han mottok Nobelprisen i kjemi i 1962.

## Referanser


## Eksterne lenker
Langholmen (Lebesby)

**Langholmen** (nordsamisk: *Ratnjan*) er ei øy i Lebesby kommune i Finnmark. Langholmen ligger i Laksefjorden 4 kilometer nordvest for bygda Lebesby.

## Referanser
Jimmy Doolittle

**James Harold «Jimmy» Doolittle** (født 14. desember 1896 i Alameda, California, død 27. september 1993 i Pebble Beach, California) var en amerikansk flypioner. Doolittle var general i US Air Force under andre verdenskrig; brigader 19. april 1942, generalmajor november 1942, generalløytnant 13. mars 1944 og general 4. april 1985 (pensjonert).

Doolittle mottok Medal of Honor fra president Franklin D. Roosevelt i Det hvite hus for sin innsats som øverstkommanderende for Doolittle-raidet (skildret blant annet i filmen *[[Pearl Harbor (film)|Pearl Harbor]]* der han ble spilt av  Alec Baldwin). Flere av Doolittles barn og barnebarn vervet seg til det amerikanske flyvåpenet.

Doolittle var flyinstruktør under første verdenskrig. Han fikk en Bachelor of Arts fra University of California, Berkeley i 1922 der han sluttet seg til brorskapet Lambda Chi Alpha Fraternity. Doolittle var en av de mest kjente pilotene i USA i mellomkrigstiden. I september 1922 gjennomførte han den første av mange banebrytende flyreiser som gikk fra Florida, til San Diego, California, på 21 timer og 19 minutter. Den amerikanske hæren tildelte ham Distinguished Flying Cross for denne flyreisen. Han vant flykonkurransen Bendixtrofét i 1931.

Fra 1957 til 1958 var han formann for National Advisory Committee for Aeronautics før organisasjonen byttet navn til NASA. I 1972 mottok Doolittle en Tony Jannus Award for sitt fremragende bidrag til kommersiell luftfart. I tillegg til hans Medal of Honor for Doolittle-raidet fikk Doolittle blant annet en Presidential Medal of Freedom, to Distinguished Service-medaljer, Silver Star, Bronze Star, samt flere utmerkelser og dekorasjoner fra Storbritannia, Frankrike, Belgia, Polen, Kina og Ecuador. Han er den eneste personen som har blitt tildelt både Medal of Honor og Medal of Freedom, som er USAs to høyeste æresbevisninger.

## Referanser


## Eksterne lenker
* 
*  
* 
* 
*  
* 
* 
* 
* "Doolittle Tames the Gee Bee" Story of the 1932 Thompson Trophy race. Includes quotes, photos, video
Rangaku

**Rangaku** (japansk: 蘭学, oversatt «hollandkunnskap») var betegnelsen for Japans studier av vesterlendske vitenskaper på Tokugawa-shogunatets tid. Ordet *ran* kommer av det japanske navnet for Holland, som sammen med Kina var alene om å ha lov til å dyrke handelsforbindelser med Japan i store deler av shogunatet.

Til rangaku regnet man blant annet studiene av vestlig medisin, militærteknikk, jordbruksmetoder, kunst og perspektivmaling og vestlig teknologi. Han holdt seg også i noen grad orierntert om politiske begivenheter i Europa.

Takket være disse studiene var Japan, trass i sin restriktive holdning til utenlandsforbindelser, ikke fullstendig uforberedt da *[[de svarte skipene]]* i 1853 under kommando av den amerikanske kaptein Matthew Perry løp inn i Edobukten og tvang landet til å åpne seg. Man kjente til vestmaktenes kolonialambisjoner i Asia og visste om deres teknologi, og hadde ved sin beskjeftigelse med vestlig kunnskap et grunnlag for den raske modernisering som landet gjennomgikk i annen halvdel av 1800-tallet. 

## Litteratur
* Sugita Gempaku: *Rangaku kotohajime*, Sofia-universitetet, Tokyo, 1942.
* Numata Jirō: *Western Learning. A Short History of The Study of Western Science in Early Modern Japan*, Japan-Netherlands Institute, Tokyo 1992.
* Carmen Blacker: *The Japanese Enlightenment. A Study of the Writings of Fukuzawa Yukichi*m Cambridge 1964.
* Kazuyoshi Suzuki (鈴木 一義): *Mite Tanoshimu Edo no Technology* (見て楽しむ江戸のテクノロジー, dt. „Die Technologie von Edo“. Sūken Shuppan, Tokyo 2006, ISBN 4-410-13886-3
* Timon Screech: *Edo no Shisō Akima* (江戸の思想空間, Seidosha, Tokyo 1998, ISBN 4-7917-5690-8
* Wolfgang Michel: «Aufbruch in "innere Landschaften". Zur Rezeption westlicher Körperkonzepte in der Medizin der Edo-Zeit», i *MINIKOMI*, No. 62 (Wien, 2001/4), s. 13–24. (PDF, Kyushu University Repository)
* Wolfgang Michel: «Japanische Importe optischer Instrumente in der frühen Edo-Zeit», i: *Yōgaku – Annals of the History of Western Learning in Japan*, Vol.12 (2004), s. 119–164 (japansk). (PDF, Kyushu University Repository)
* Wolfgang Michel, Torii Yumiko, Kawashima Mabito: *Kyûshû no rangaku – ekkyô to kôryû* (ヴォルフガング・ミヒェル・鳥井裕美子・川嶌眞人共編『九州の蘭学 ー 越境と交流』, Shibunkaku Shuppan, Kyôto, 2009. ISBN 978-4-7842-1410-5
Hugli-Chinsurah

**Hugli-Chinsurah** (alternativt *Hugli-Chuchura*, *Hugli-Chunchura* eller *Hooghly-Chinsurah*) er en by langs Huglifloden i India. Den er administrativ hovedstad for distriktet Hugli i delstaten Vestbengal. Byen, *Hugli-Chinsurah Municipality*, inngår i Calcuttas storbyområde og har et folketall på 170&nbsp;206 innbyggere (2001) på et areal på 20,84 km². 

Byen er sammenslått av de tidligere byene Hugli og Chinsurah, noe som fant sted i 1865. Den ligger 37 km nord for Calcutta. Hugli ble grunnlagt i 1537 av portugiserne, mens hollendere grunnla Chinsurah i 1656.

## Referanser
Framnes stadion

**Framnes stadion** er et flerbruksstadion på Skatval i Stjørdal kommune. Kunstgressbanen tjener som hjemmebane for Idrettslaget Frams fotballag.

Idrettsanlegget ble delvis opparbeidet på nåværende sted i løpet av andre verdenskrig, og ble tatt i bruk i 1946. Det første klubbhuset ble oppført i 1948, og deretter ble et nytt klubbhus bygget i 1978. Dagens klubbhus stod ferdig i 2013.

Ved utvidelse av anlegget åpnet man gressbanen i 1964. I 1984 ble anlegget rehabilitert og åpnet på nytt. Ca. 1000 fremmøtte overvar nyåpningen. Senere var Framnes stadion vertskap for flere tippekamper, deriblant oppgjøret mellom Fram Skatval og Hødd (1-2) i juli 1985 og oppgjøret mellom Fram Skatval og Nybergsund (1-1) i juli 1987.

Anlegget har også vært arena for vekslinger i St. Olavsloppet.

I 2007 ble det lagt kunstgress på anlegget.

## Referanser
Rypøya

**Rypøya** (nordsamisk: *Čoatni*) er ei øy i Lebesby kommune i Finnmark. Rypøya ligger i den sørligste delen av Laksefjorden ved Ifjorden.
Jaroslav Heyrovský

**Jaroslav Heyrovský** (født 20. desember 1890 i Praha, død 27. mars 1967) var en tsjekkisk kjemiker og professor i fysikalsk kjemi. Han jobbet som direktør for det tsjekkoslovakiske vitenskapsakademiets institutt for polarografi i perioden 1950&ndash;63. 

Heyrovský har fått æren for å ha utviklet analysemetoden polarografi, og for å ha innført den dryppende kvikksølvelektroden. Han mottok Nobelprisen i kjemi i 1959 for utviklingen av analysemetoden for polarografi.

## Referanser


## Eksterne lenker
Birdhouse Skateboards

**Birdhouse Skateboards** er et amerikansk selskap som produserer skateboard. Det ble startet i 1992 av Tony Hawk og Per Welinder. Selskapets hovedkvarter ligger i Huntington Beach i California.

## Eksterne lenker
*
Robert Burns Woodward

**Robert Burns Woodward** (født 10. april 1917 i Boston, Massachusetts, død 8. juli 1979 i Cambridge, Middlesex County, Massachusetts) var en amerikansk kjemiker. Han mottok nobelprisen i kjemi i 1965 for utviklingen av organisk syntesemetodikk.

## Referanser


## Eksterne lenker
Brattholmen (Lebesby)

**Brattholmen** (nordsamisk: *Báktesuolu*) er ei øy i Lebesby kommune i Finnmark. Brattholmen ligger innerst i Laksefjorden mellom Landersfjorden og Storfjorden.

## Referanser
Vorteslanger

se tekst

**Vorteslanger** (*Acrochordus*) er en gruppe av vannlevende slanger som er utbredt i Sør- og Sørøst-Asia, samt i det nordlige Australia.

## Beskrivelse
Lengden er , og de er kraftig bygd med løsthengende hud. Skjellene er små, og overlapper ikke. I åpningen mellom skjellene er det «vorter» med følehår som har gitt navn til gruppen. Kroppsbygningen viser mange tilpasninger til et akvatisk liv. De har ikke brede bukskjell, som andre slanger bruker til å bevege seg på marka. Øynene sitter på oversiden av hodet, og neseborene kan lukkes med klaffer.

Vorteslanger har ikke giftig bitt, og føden består utelukkende av fisk. Byttet fanges enten med munnen, eller ved at vorteslangen slynger seg rundt det. Den løse huden fungerer som en bæreflate når de svømmer, og liten vorteslange har også en flattrykt hale for å svømme med. Vorteslangene føder levende unger, og har 2&ndash;32 unger i kullet. Liten vorteslange (*A. granulatus*) lever i elvemunninger og saltvann, mens de to andre artene er knyttet til ferskvann.

Alle vorteslanger hører til slekten *Acrochordus*. Den særpregede kroppsbygningen gjør dem vanskelig å plassere, og de er blitt tidligere blitt regnet både til snoker og til primitive slanger. Nå betraktes de som den eneste slekten i familien Acrochordidae. Vorteslangene er søstergruppen til alle andre avanserte slanger.

## Arter
Utbredelsen til de tre artene av vorteslanger er som følger:

* Arafuravorteslange (*A. arafurae*) – nordlige Australia, Ny-Guinea 
* Liten vorteslange (*A. granulatus*) – Kina (Hainan), India (inkludert Nikobarene), Papua Ny-Guinea, Salomonøyene, Indonesia, Kambodsja, Thailand, Bangladesh, Vietnam, Burma, Sri Lanka, Singapore, Malaysia, Filippinene, Australia   
* Javavorteslange (*A. javanicus*) – Indonesia (Borneo, Java, Sumatra), Malaysia, Kambodsja, Thailand, Vietnam

## Referanser


## Eksterne lenker
* 
* The Reptile Database - family Acrochordidae (Wart Snakes)
* Aquatic Snakes of Southeast Asia – File Snakes
* Pacific Biodiversity Infomation Forum - ''Acrochordus''
Nikolaj Semjonov

**Nikolaj Nikolajevitsj Semjonov** (russisk: Николай Николаевич Семёнов; født  i Saratov, død 25. september 1986 i Moskva) var en russisk kjemiker og fysiker. Han mottok Nobelprisen i kjemi for sin forskning på reaksjonsmekanismer, spesielt ved forbrenning.

Semenov ble uteksaminert fra Instituttet for fysikk ved Petrograd-universitetet i 1917 hvor han blant annet var eleven til den kjente russiske forskeren Abram Fjodorovitsj Ioffe. I 1918 flyttet han til Samara, hvor han ble innrullert i Koltsjaks White Army under den russiske borgerkrigen.

I 1920  returnerte han til Petrograd og tok ansvaret for elektroniske fenomener  ved laboratoriet ved Petrograd Physico-Technical Institute. Han ble  etter hvert visedirektør for dette instituttet. I 1921 giftet han seg med filolog Maria Boreisje-Liverovsky. Hun døde etter bare to års ekteskap. I 1923 giftet han seg på nytt og fikk en datter og en sønn.

På 1920-tallet oppdaget Semjonov, sammen med forskeren Pjotr Kapitsa,  en måte å måle det magnetiske feltet i en atomkjerne. Dette ble kjent  som Stern-Gerlach eksperimentet. Han var også professor ved Petrograd polytekniske institutt som lå i Petrograd. I 1932 ble han i tillegg et fullverdig medlem av Det sovjetiske vitenskapsakademi.

Semjonov skrev to viktige bøker som beskrev hans arbeid. Kjemiske kjedereaksjoner ble utgitt i 1934 med en engelsk utgave i 1935.  Det var den første boken som ble utgitt i Sovjetunionen som beskrev en  detaljert teori om rette og forgrenede kjedereaksjoner innen kjemi.

Hans andre bok angående problemer med Kjemisk reaktivitet ble først publisert i 1954 for så å ble revidert i 1958. Det finnes også en engelsk, norsk, tysk og en kinesisk utgave av denne boken.

## Referanser


## Eksterne lenker
Geir Grimeland

**Geir Grimeland** (født 3. juni 1963) er en norsk fjellklatrer og forfatter, bosatt på Notodden. 

Grimeland arbeider som høyskolelektor ved Høgskolen i Telemark.

I tillegg til sitt ordinære virke som klatrer, forfatter, lærer og lektor har Grimeland viet mye tid til ungdom på feil kurs. Grimeland brukte til dels utradisjonelle, metoder og var mye utenfor klasserommet for å nå frem til ungdom. Ved å skape særlig gode relasjoner fikk Grimeland mange utsatte ungdommer til å se at både skole og livet generelt, faktisk kunne være ok. Grimeland er blant annet kjent for uttrykkene «det mest rettferdige er forskjellsbehandling», og «de ungdommene som ikke er så takknemlige for skoletilbudet». 

## Bibliografi
* *Når uhellet er ute : metoder for kameratredning på klatrefjell*, Norges Klatreforbund (1997) ISBN 9788291584027
* *En historie om klatring i Norge : 1900-2000*, Fagbokforlaget (2004) ISBN 9788241903083
* *Bratte gleder. Klatring med barn og ungdom*, Akilles (2009) ISBN 9788272862120

## Referanser
Peter D. Mitchell

**Peter Dennis Mitchell** (født 29. september 1920 i Mitcham, Surrey, død 10. april 1992 i Bodmin, Cornwall) var en britisk biokjemiker. Han var i en periode knyttet til University of Cambridge og University of Edinburgh, men innrettet sitt eget laboratorium i Cornwall i 1963.

Han fikk Nobelprisen i kjemi i 1978 for formuleringen av den såkalte kjemiosmotiske teori for  cellenes energikonservering.

## Referanser


## Eksterne lenker
Herbert C. Brown

**Herbert C. Brown**, opprinnelig *Herbert Brovarnik* (født 22. mai 1912 i London, død 19. desember 2004 i Lafayette, Indiana) var en amerikansk kjemiker. Han ble tildelt Nobelprisen i kjemi sammen med Georg Wittig i 1979 for deres undersøkelser av organiske  borforbindelser og  bruk av disse i syntese av organiske forbindelser.

## Referanser


## Eksterne lenker
Georg Wittig

**Georg Wittig** (født 16. juni 1897 i Berlin, død 26. august 1987 i Heidelberg) var en tysk kjemiker. Han ble tildelt Nobelprisen i kjemi sammen med Herbert C. Brown i 1979 for deres undersøkelser av organiske  borforbindelser og  bruk av disse i syntese av organiske forbindelser.

Han meldte seg inn i SA og NSDAP etter at Hitler kom til makten.

## Referanser


## Eksterne lenker
Paul Berg

**Paul Berg** (1926–2023) var en amerikansk kjemiker og nobelprisvinner.

Berg ble tildelt Nobelprisen i kjemi i 1980 (halvparten av prispengene &ndash; den andre halvparten ble delt av amerikaneren Walter Gilbert og engelskmannen Frederick Sanger som fikk hver sin fjerdedel). Han fikk prisen for sin forskning på nukleinsyrenes biokjemi, og hvordan man kunstig kunne skape ulike DNA-sekvenser, såkalte rekombinant-DNA.

I 1980 ble han også tildelt Albert Lasker Basic Medical Research Award.

## Referanser


## Eksterne lenker
Walter Gilbert

**Walter Gilbert** (født 21. mars 1932 i Boston i Massachusetts) er en amerikansk biokjemiker og nobelprisvinner.

Han ble tildelt Nobelprisen i kjemi sammen med Paul Berg  og Frederick Sanger, for arbeidet med å analysere DNA og RNA. Han delte halvparten av prispengene med Sanger, mens den andre halvparten gikk til Berg.

I 1979 ble Gilbert tildelt Albert Lasker Basic Medical Research Award.

## Referanser


## Eksterne lenker
Sudogwon

**Sudogwon**, eller **Hovedstadsområdet**, er en region i Sør-Korea, som ligger nordvest i landet. På koreansk refereres det til *Sudogwon* for å beskrive regionen, som består av Seoul, Incheon og det meste av provinsen Gyeonggi. Etter at Seouls undergrunnsbane ble forlenget til Asan i Sør-Chungcheong og Chuncheon i Gangwon, har enkelte inkludert byene Asan, Cheonan og Chuncheon til storbyområdet og til Stor-Seoul.

De tre provinsene danner det største byområde i Asia etter Tokyo med ca. 24,5 millioner innbyggere og utgjør den nest mest befolkede byregion i verden. Halvparten av den sørkoreanske befolkningen bor i regionen.

Seoul-regionen er foruten å være landets befolkningsmessige tyngdepunkt, også landets kulturelle, kommersielle, finansielle og industrielle senter.

## Bilder

Korean peninsula at night.jpg|Sudogwon sees godt som den store lyse flekken midt på Koreahalvøya
SouthKorea ASA 2007345 lrg.jpg|Sudogwon med de tettest befolkede områdene som sees som hvitt
Seoul 126.73851E 37.61213N.jpg|Seoul-Incheon, Incheon internasjonale lufthavn nede t.v. 


## Referanser


## Eksterne lenker
*  Metropolitan Air Quality Management Office
Kenichi Fukui

**Kenichi Fukui** (født 4. oktober 1918 i Nara, død 9. januar 1998 i Kyoto) var en japansk kjemiker. Han ble tildelt Nobelprisen i kjemi i 1981, sammen med Roald Hoffman, for deres utviklede teorier for kjemiske reaksjoners forløp. Fukui og Hoffman utviklet, uavhengige av hverandre, teorier ut ifra atomenes elektronstrukturer, som forklarte visse kjemiske reaksjoners forløp.

Fuki jobbet som kjemiker ved Army Fuel Laboratory i 1941&ndash;45 og ved Kyoto Imperial University 1943&ndash;82, hvor han var professor fra 1951. Han jobbet med teoretisk kjemi og bidro blant annet til forståelsen av hvordan elektronstrukturene til to reagerende molekyler bestemmer hvor lett de reagerer.

## Referanser


## Eksterne lenker
Maximum Overdrive

***Maximum Overdrive*** er en amerikansk science fiction-grøsser og katastrofefilm fra 1986 regissert av Stephen King, og løst basert på hans novelle *Trucks* fra 1973. Hovedrollene spilles av Emilio Estévez, Pat Hingle og Laura Harrington. Filmen handler om et teknologisk kollaps på jorden forårsaket av en komet.

Filmen regnes som den mest mislykkede filmen basert på ei bok av Stephen King. Den har i ettertid blitt betraktet som en skrekk-komedie.

Filmmusikken er ved AC/DC.

## Handling
En komet forårsaker en rekke merkelige hendelser på jorden. Maskiner og andre teknologiske apparater går amok og begynner å angripe mennesker. Filmens hovedfokus er på en liten gruppe mennesker som blir tvunget til å søke dekning på en øde veikro. Etterhvert som trailere og lastebiler ruller inn på stasjonens område oppstår det en kamp på liv og død.

Det blir på slutten av filmen antydet at hendelsene er forårsaket av utenomjordiske skapninger som har til hensikt å invadere jorden.

## Om filmen
*Maximum Overdrive* ble dårlig mottatt av kritikerne og raskt regnet som en filmkalkun. Den har bare oppnådd 18% på Rotten Tomatoes. King var selv misfornøyd og kalte den for en «tullingfilm» og uttalte videre at han aldri mer skulle regissere. Han ble nominert til en Razzie Awards i kategorien «verste regissør».

Den innbrakte 7,2 millioner dollar i USA. Dette mot et budsjett på 9 millioner.

Filmen ble ikke satt opp på norsk kino, men ble lansert på video av Mayco i 1987.

## Rollebesetning
* Emilio Estévez – William "Billy" Robinson
* Pat Hingle – Bubba Hendershot
* Laura Harrington – Brett
* Yeardley Smith – Connie
* Frankie Faison – Handy
* Leon Rippy – Brad
* Stephen King – Man At Cashpoint
* Marla Maples – 2nd Woman
* Christopher Murney – Camp Loman
* Denver Mattson – 'Faceless' Loman
* Daniel Matmor – Loman Face Stealer

## Referanser


## Eksterne lenker
*
Roald Hoffmann

**Roald Hoffmann** (født 18. juli 1937 i Złoczów i Polen, idag Zolitjiv i Ukraina) er en polsk&ndash;amerikansk teoretisk kjemiker. Sammen med Kenichi Fukui ble han tildelt Nobelprisen i kjemi for teorier for kjemiske  reaksjoners forløp.

Hoffmann er medlem av Kungliga Vetenskapsakademien.

Hoffmann fikk fornavnet Roald etter den norske oppdagelsesreisenden, Roald Amundsen.

## Priser (utvalg)
* 1990 – Priestleymedaljen

## Referanser


## Eksterne lenker
Huangbai He

**Huangbai He** (kinesisk: 黄柏河, pinyin: *Huangbai He*) er en elv i den kinesiske provinsen Hubei, en venstre bielv til Yangtze. Huangbai ligger i sin helhet innen byprefekturet Yichang. Den renner sørover gjennom distriktet Yiling og fylket Yuan'an, og munner ut i Yangtze inne i Yichangs bymessige bebyggelse, rett ovenfor Gezhoubademningen. Vannivået i elven er blitt løftet av oppdemningen, slik at den nedre del av elven er blitt noe av en elvehavn i Gezhoubareservoaret, med mange verft.

Et museum viet til kinesisk stør, del av *Forskningssenteret for kinesisk stør*, ligger på den lille øya Xiaoxita i Huangboelven, innen distriktet Yiling.

## Referanser


## Eksterne lenker
*
Henry Taube

**Henry Taube** (født 30. november 1915 i Neudorf i Saskatchewan, død 16. november 2005 i Palo Alto) var en canadisk-amerikansk kjemiker. Taube, som ble amerikansk statsborger i 1942, ble tildelt Nobelprisen i kjemi i 1983 for sitt arbeid med mekanismene for elektronoverføringsreaksjoner, spesielt hos metallkompleks.

## Referanser


## Eksterne lenker

* Nobelprize.org, Henry Taube – Curriculum Vitae
Robert Bruce Merrifield

**Robert Bruce Merrifield** (født 15. juli 1921 i Fort Worth, Tarrant County, Texas, død 14. mai 2006 i Cresskill, Bergen County, New Jersey) var en amerikansk kjemiker. Han ble tildelt Nobelprisen i kjemi i 1984 for hans utvikling av en metode for fremstilling av peptider og proteiner.

Marrifield utviklet effektive metoder for å fremstille peptider og proteiner, lange sekvenser av aminosyrer, på en kontrollert måte gjennom å forenkle en første aminosyre på et fast underlag i form av en polymer. På denne måten fikk han kontroll over hvordan peptidkjenden ble bygd opp steg for steg gjennom å legge til en aminosyre om gangen, og mellom hvert steg ta bort de forgreninger som ikke var festet til det opprinnelige underlaget.

Han ble tildelt Albert Lasker Basic Medical Research Award i 1969.

## Referanser


## Eksterne lenker
Expo 2012

**Expo 2012** (koreansk: **2012 여수세계박람회**) eller **Expo 2012 Yeosu Korea** var en verdensutstilling som ble avholdt fra 12. mai til 12. august 2012 koordinert av Bureau International des Expositions. Expo 2012 ble avholdt i Yeosu, Sør-Korea, med temaet «*The Living Ocean and Coast*».

109 nasjoner og 9 internasjonale organisasjoner deltok med egne stands og paviljonger og arrangørene forventet 8 millioner besøkende så lenge utstillingen var åpen.

## Eksterne lenker
* 
*  ExpoMuseum
*  Yeosu
Herbert A. Hauptman

**Herbert A. Hauptman** (født 14. februar 1917 i New York City, New York, død 23. oktober 2011 i Buffalo) var en amerikansk matematiker og kjemiker. Sammen med Jerome Karle ble han tildelt Nobelprisen i kjemi i 1985, for deres avgjørende innsatser ved utviklingen av direkte metoder for bestemmelsen av krystallstrukturer.

Hauptman og Karle utviklet effektive matematiske metoder for å bestemme molekylstrukturer utgående fra blant annet røntgenkrystallografiske målinger.

## Referanser


## Eksterne lenker
Coagan

**Coagan** (kvensk: *Suokalma*) er ei øy i Porsanger kommune i Finnmark. Coagan er ei av mange små øyer og holmer i den innerste delen av Porsangerfjorden.

## Referanser
MF «Majoren»

**MF «Majoren»** var den siste og største av tre bilferger som gikk i rute mellom Stavanger og Buøy fra 1954 til Buøy fikk sin fastlandsforbindelse ved åpningen av Bybrua i 1978. Den ble bygget ved Flekkefjord Slipp i 1963 og var eid av Stavanger Kommunale Ferger AS frem til 1985 – de siste årene var den reserveferge. Fergen hadde kapasitet på fem biler, 200 passasjerer og en marsjfart på 9 nautiske mil. Den er idag nedrigget til en lekter uten motor.
Storstappen

**Storstappen** er ei øy i Nordkapp kommune i Finnmark. Storstappen er den største øya i øygruppa Gjesværstappan og ligger nord for fiskeværet Gjesvær på Magerøya.  På øya er det ei halvøy, Stauren med høyeste punkt 165 moh.
Sykkelpendling

**Sykkelpendling** er bruk av sykkel til pendling, altså regelmessig bruk av sykkel til arbeidsreiser mellom bosted og arbeidssted, i motsetning til bruk av sykkel for sport, rekreasjon og tilfeldige arbeidsreiser. Kartlegging tyder på at sykkel til arbeidsreiser er mest vanlig i flatt eller slakt terreng. Sykkelpendling korrelerer med årstider med færre som sykler og kortere strekninger om vinteren i nordlige strøk. Sykling er vanligere der syklistene kan kjøre trygt, atskilt fra motorisert trafikk, slik som på spesielle sykkelveier eller sykkelfelter. Liten avstand og høy parkeringskostnader øker tilbøyeligheten til å sykle. Arbeidsreiser på sykkel er vanlig over hele verden. Batteridrevet sykkel (elsykkel) kan gjøre sykkelpendling aktuelt for flere. Transportforskerne peker på større andel sykkelpendling som en del av løsningen på transportutfordringer særlig i storbyområder med sterk folkevekst. Sykling regnes som gunstig for miljøet blant på grunn av lite utslipp av klimagasser og mer bruk av sykkel er en målsetning i Norge.

## Se også
* Døring

## Referanser


## Eksterne lenker
*
Alexandra Bech Gjørv

**Alexandra Bech Gjørv** (født 1965) er en norsk advokat og næringslivsleder. Hun var direktør i Norsk Hydro og arbeidet senere for Advokatfirmaet Hjort i Oslo. Gjørv var leder for 22. juli-kommisjonen som redegjorde for terrorhandlingene i Oslo sentrum og på Utøya 22. juli 2011. Fra 2016 er hun konsernsjef i SINTEF.

## Biografi
### Utdannelse
Gjørv har IB fra United World College of the Atlantic, og var i flere år aktiv i styret av UWC Norge. Hun har juridisk embedseksamen fra Universitetet i Oslo i 1990, studerte ved Suffolk University Law School, og tok en Diploma in legal studies ved University of Oxford i 1991. Hun besto New York State Bar exam i 1994 som gir lisens for å praktisere som advokat i den amerikanske delstaten New York.

### Arbeid
Gjørv arbeidet i Advokatfirmaet Schjødt og hos Edwards & Angell i Boston, USA. Hun ble ansatt i Norsk Hydro i 1993 og hadde stillinger i ledelsen i Hydros bildelvirksomhet, og hun var direksjonssekretær for konsernet, og jurist ved Hydros juridiske kontor i New York. Hun var fra 2000 til 2005 personaldirektør, og satt samtidig også tre år i konsernledelsen. I 2005 ble hun direktør for Hydros enhet Nye Energiformer, og fortsatte etter fusjonen i StatoilHydros og Statoils Ny energi fram til 2010. Fra 2010 var hun partner i Advokatfirmaet Hjort. Fra 1. januar 2016 er hun konsernsjef i SINTEF.

### Styreroller
Gjørv har vært styremedlem i Schibsted og stiftelsen Sintef. I 2010 ble hun utnevnt til nestleder i NRKs styre, et verv hun trakk seg fra før hun ble utnevnt til leder i 22. juli-kommisjonen. Senior Vice President in Statoil ASA. Styremedlem i Norske-Skog fra 2010 til 2012. Styreleder i Eidsiva Energi fra 2012 til 2014. Gjørv var styremedlem i det franske Technip-konsernet fra 2012 til 2017. Gjørv ble valgt til styreleder i Hafslund-Eco i 2018.

### 22. juli-kommisjonen
I 2011-2012 ledet hun  22. juli-kommisjonen som ble oppnevnt av regjeringen Stoltenberg for å gjennomgå og trekke lærdom fra terrorangrepene på regjeringskvartalet og Utøya 22. juli 2011. Den 13. august 2012 fremla Gjørv rapporten fra 22. juli-kommisjonen.

## Privatliv
Alexandra Bech Gjørv er datter av journalist og programleder Toppen Bech og Alex Bech. Hun er gift med Espen Gjørv, sønn av politikeren Inger Lise Gjørv og Ole Andreas Gjørv. Sammen eier de Gjørv-familiens slektsgård, Gjørv gård på Inderøy i Nord-Trøndelag.

## Referanser


## Eksterne lenker
* 
* 
*  Alexandra Bech Gjørv  – Profil på SINTEF 
*  - Tungt å gi slipp
Advokatfirmaet Hjort

**Advokatfirmaet Hjort** (opprinnelig **Harald Nørregaard**, senere **Nørregaard & Bonnevie** og **Nørregaard & Hjort**) er et advokatfirma med hovedkontor i Oslo. 

Hjort har per 2019 ca. 130 ansatte, derav 95 er advokater, og eies av 33 partnere.

## Historie

Firmaet føres tilbake til den advokatpraksisen som ble etablert av Harald Nørregaard i Christiania i 1893.

Nørregaard var ansett som en av landets fremste høyesterettsadvokater i sin tid og var blant annet formann for Advokatforeningen fra 1904 til 1907. Han var Edvard Munchs nære venn, rådgiver og advokat. Han har blitt beskrevet som sin samtids «kjendisjurist» i Christiania.

Etter noen år trådte Thomas Bonnevie inn som partner, og firmaet ble drevet under navnet Nørregaard & Bonnevie. Bonnevie ble høyesterettsdommer i 1922 og trådte dermed ut av firmaet. I 1932 ble Johan Bernhard Hjort tatt opp som partner i det som da ble advokatfirmaet Nørregaard & Hjort. Nørregaard og Hjort hadde en slektsrelasjon; Nørregaards farmor var gift i andre ekteskap med Jens Johan Hjort, som var oldefar til Johan B. Hjort, og Harald Nørregaard hadde også en bror som het Johan Hjort Nørregaard. Etter Nørregaards død i 1938 videreførte Hjort firmaet som Advokatfirmaet Hjort.

## Referanser


## Eksterne lenker
*
Asialekene 2014

**Asialekene 2014** (eller **XVII Asiad**) ble avholdt i Incheon i Sør-Korea i perioden 19. september til 4. oktober 2014. Byen fikk tildelt arrangementet 17. april 2007, i konkurranse med Delhi, India. Incheon var den tredje sørkoreanske byen som arrangerte Asialekene, etter at Seoul og Busan stod som arrangører i 1986 og 2002.

Asialekene er verdens største idrettsarrangement etter de olympiske leker.
## Medaljefordeling

## Program




## Eksterne lenker
* IAGOC
Sykkelvei

**Sykkelvei** er en egen vei beregnet for syklister. Sykkelveier er i første rekke anlagt i og omkring store byer i land hvor myndighetene, nasjonale eller lokale, har satset spesielt for å legge til rette for bruk av sykkel, særlig til arbeidsreiser. 

Gang- og sykkelveien som følger Soknedalsveien fra Hønefoss til Veien, var den første gangveien som ble planlagt profesjonelt i Norge. Den sto ferdig i 1971, men ble planlagt mot slutten av 1960-årene. I Norge er det få eksempler på sykkelveier; det vanlige er at syklende og gående sammen henvises til en *gang- og sykkelvei*. Imidlertid har man flere steder valgt å dele slike gang- og sykkelveier i separate gang- og sykkelveier, såkalte *[[Sykling på fortau|sykkelvei med fortau]]*.

For å kalles sykkelvei må veien være separat fra andre typer trafikanter, motoriserte såvel som mer myke trafikanter, fotgjengere. Motoriserte sykler kan tillates på en sykkelvei. En sykkelvei skiller seg fra et *sykkelfelt* ved at sistnevnte er et separat *kjørefelt* i veibanen for syklister. 

## Traséer

En sykkelvei kan ha trafikk i begge retninger og kan være delt med midtlinje i to felt, ett i hver retning. Sykkelveien kan følge en vanlig vei for motorisert trafikk, atskilt ved en kantstein, parkeringsplasser, en grønn sone eller sykkelveien kan være trukket som en egen trasé gjennom landskapet. I flere tilfelle er traséer etter nedlagte jernbaner anvendt som sykkelveitraséer. 

Begrepet sykkelvei anvendes også om spesielle veitraséer som anses å egne seg bedre til sykling enn andre alternative ruter, vanligvis på grunn av mindre biltrafikk og naturskjønne omgivelser, selv om ikke traséen er eksklusivt forbeholdt syklister. 

Sykkelvei anvendes også om separate veitraséer tilrettelagt for syklister, f.eks. Rallarvegen over Hardangervidda. Her følger sykkelveien en historisk anleggsvei, anlagt for arbeidet med Bergensbanen. 

Nederland og Danmark er kjent som land der det er lagt spesielt godt til rette for syklister som trafikantgruppe, med et utstrakt sykkelveinett.

## Se også
* Sykkelrute
* Sykling på fortau
* Tursykling

## Referanser




## Eksterne lenker
* 
* Trafikkregler for syklister på Statens vegvesens nettsider
Store Kamøya

**Store Kamøya** er ei øy i Nordkapp kommune i Finnmark. Store Kamøya ligger like øst for fiskeværet Kamøyvær på Magerøya.
Stor-Kobbøya

**Stor-Kobbøya** (nordsamisk: *Gáhppovuonsuolu*) er ei øy i Måsøy kommune i Finnmark. Stor-Kobbøya ligger i Kobbefjorden.